[{"text_idx": "#000003", "text": "\"You will feel better in ten sessions, look better in twenty sessions, and have a completely new body in thirty sessions.\""}, {"text_idx": "#000004", "text": "Suurimad ta\u0308nud, et oled minuga ning hoolitsed oma fu\u0308u\u0308silise ja vaimse tervise eest Pilatese treeningmeetodi abil! Tahaksin kinnitada, et u\u0308laltoodud Joseph Pilatese tsitaat ei kujuta endast sugugi mu\u0308u\u0308ti, vaid olen ka omal kehal tundnud, kuidas ja\u0308rjepidev ja regulaarne Pilatese harrastamine vo\u0303ib keha suisa tundmatuseni muuta - lamedam ko\u0303ht ja sihvakamad lihased on u\u0308ks ku\u0308lg muutustest, kuid kordades kergem enesetunne, tervislik hingamisharjumus ja elastsem, liikuvam keha koos valu- ja pingevabadusega on ja\u0308a\u0308ma\u0308e alumine osa."}, {"text_idx": "#000005", "text": "Ku\u0308simus treeningute sagedusest vo\u0303iks kuuluda \"sageli esitatud ku\u0308simuste\" rubriiki ning mul on suur ro\u0303o\u0303m vo\u0303tta Pilatese peamiste po\u0303himo\u0303tete tutvustamise ja\u0308rel see oluline teema la\u0308hema vaatluse alla. Kui Sinust on aga Pilatese po\u0303himo\u0303tetest ra\u0308a\u0308kivad postitused veel lugemata ja\u0308a\u0308nud, siis saad neid lugeda siit: "}, {"text_idx": "#000007", "text": "Treeningu sagedust mo\u0303o\u0303detakse treeningute arvuna mingis ajavahemikus. Et treening oleks pidevalt stimuleeriv nii kehale kui vaimule ning et alati sa\u0308iliks eelmise treeningu toime to\u0303ttu saavutatud muudatused kehas, peaksime treenima teatud sagedusega. Ku\u0308ll aga on oluline arvestada, et olulise ta\u0308htsusega on nii treeningute endi kestvus, treeningute intensiivsus ning ka treeningute vaheline taastumisaeg. (Sellest, et ka viimane on oluline treeningu osa, vo\u0303id la\u0308hemalt lugeda blogipostitusest pealkirjaga \"Superkompensatsioon!\".) Tahaksin, et vo\u0303taksid esmalt ta\u0308na endaga kaasa teadmise, et rusikareeglina vo\u0303iks olla nii: kui treeningud on Sinu jaoks intensiivsed, siis sagedus peaks va\u0308henema; kui treeningud on lu\u0308hikesed ja rahulikud, siis peaksime treenima sagedamini."}, {"text_idx": "#000008", "text": "Eelnev rusikareegel ko\u0303lab ku\u0308ll loogiliselt, ent sageli ei oska me veel, eriti alustajatena, oma keha tunnetada ega mo\u0303ista, kui palju on piisav. Et eelnevat rusikareeglit Sinu jaoks lahti mo\u0303testada, siis vo\u0303iks kokkuvo\u0303tlikult Pilatese treeningute puhul la\u0308htuda ja\u0308rgmistest ideedest:"}, {"text_idx": "#000009", "text": "1) Kui Sinu jaoks on olulised vo\u0303i vajalikud kiired tulemused, siis vo\u0303iksid treenida 3-5 korda na\u0308dalas. Kui Sinu pa\u0308evakava mahutab pigem lu\u0308hemaid, nt 20-minutisi treeninguid, siis vo\u0303iksid treenida ka 5-6 korda na\u0308dalas. Lisaks oleks oluline Pilatesele lisada ka veidi kardiovaskulaarset liikumist ehk jalutuska\u0308ike, rattaso\u0303itu vms. Sellisel juhul vo\u0303id tulemusi na\u0308ha juba mo\u0303ne na\u0308dala mo\u0308o\u0308dudes."}, {"text_idx": "#000010", "text": "2) Kui Sinu jaoks ei ole oluline saavutada tulemusi va\u0308ga kiiresti vo\u0303i oled alles treeningtee alguses ega soovi oma keha koheselt s\u030cokeerida, siis vo\u0303iksid treenida 2-3 korda na\u0308dalas ja lisada mo\u0303o\u0303dukalt va\u0308rskes o\u0303hus ko\u0303ndimist. Tulemusi vo\u0303id ma\u0308rgata mo\u0303ne kuu mo\u0308o\u0308dudes. Kui enesetunne on hea ning keha ei reageeri suurte valuaistingute vo\u0303i pingetega, vo\u0303id lisada na\u0308dalasse ka enam Pilatest."}, {"text_idx": "#000011", "text": "2) Kui Sinu na\u0308dalas esineb ka teisi hobisid vo\u0303i liikumisi, na\u0308iteks pikad jalutuska\u0308igud, kepiko\u0303nd, ujumine, suusatamine, rattaso\u0303it, tennis vms, siis on paras treenida 2-3 korda na\u0308dalas. Lu\u0308hemate treeningute valimisel vo\u0303ib sagedus olla ka suurem ehk kuni 4 korda na\u0308dalas, kui Sinu keha seda soovib ning enesetunne on hea."}, {"text_idx": "#000012", "text": "3) Kui Sinu na\u0308dalas leidub ko\u0303rge intensiivsusega trenne ning Pilates on Sinu jaoks pigem rahulikuks, venitavaks ja taastavaks lisatoeks, siis piisab ka 1-2 treeningkorrast na\u0308dalas."}, {"text_idx": "#000013", "text": "Kokkuvo\u0303tlikult so\u0303ltub treeningute sagedus Sinu enesetundest ehk oluline on o\u0303ppida oma keha kuulama. Lisaks so\u0303ltub treeningsagedus suuresti eesma\u0308rkidest, soost, vanusest, treeningmetoodikast, intensiivsusest, millega treenid ja isegi geneetikast. Teisiso\u0303nu, oluline on leida, milline sagedus to\u0308o\u0308tab just Sinu elutempo, igapa\u0308evaste kohustuste ja tegevuste puhul ha\u0308sti nii, et kehas oleks mo\u0303nus toonus ja samal ajal pu\u0308siks entusiastlik ja motiveeritud vaim!"}, {"text_idx": "#000014", "text": "Ja\u0308ta ikka meelde ka u\u0308tlus, et ainuke Pilatese treening, mida me kahetseme, on see, mille tegemata ja\u0308tsime!;)"}]